АҞӘА, мшаԥы 9 - Sputnik. Аҵыхәтәантәи ажәамш рыҩныҵҟа ареспубликаҿы COVID-19 зыхьуа рхыԥхьаӡара иазҳаит, иҳәеит Агәабзиарахьчара аминистр Ҭамаз Ҵахнакьиа аилацәажәараҿы. Абри атәы аанацҳауеит Аминистрцәа реилазаара асаит.
"Амедусзуҩцәа рдыррақәа рыла авирус аҟазшьа аҽеиҭанакуеит, аклиникатә симптоматика аҽарӷәӷәоит, еиҳа издаапкылаз ачымазцәа рхыԥхьаӡара ҳаракхеит", - иҳәоит Ҭамаз Ҵахнакьиа.
Аиԥылара иалахәын асанитартә ҳақьым хада Лиудмила Скорик, Аминистрцәа реилазаара Аппарат анапхгаҩы Давид Сангәлиа.
Ирылацәажәан акоронавирус азы азыԥхьагәаҭақәа, аԥкырақәа рҭышәныртәалара азҵаарақәа, атәылауаа амедицинатә цхыраара рыҭара аиҿкаашьа, ауааԥсыра COVID-19 аҟынтә алаҵа рзыҟаҵара агәабзиарахьчара асистема азыхиара.
Агәабзиарахьчара аминистрра ахаҭарнакцәа ражәахәынҵақәа Аԥсны ауааԥсыра акоронавирустә инфекциа рацәыхьчаразы Акоординациатә штаб азыӡырыҩрраны иҟоуп иааиуа аилатәараҿы.
Иара убас шәаԥхьар ҟалоит: